भारत सरकार

युवा कार्यक्रम और खेल मंत्रालय

**(खेल विभाग)**

**राज्‍य सभा**

**अतारांकित प्रश्‍न संख्या 769**

उत्तर देने की तारीख 16 अगस्‍त, 2012

 25 श्रावण, 1934 (शक)

**ओलंपिक की तैयारी और दलों तथा अधिकारियों को भेजने पर हुआ खर्च**

769. श्री ओम प्रकाश माथुर:

 क्या युवा कार्यक्रम और खेल मंत्री यह बताने की कृपा करेंगे कि:

(क) लंदन में चल रहे ओलम्पिक खेलों में भारतीय दल में कितने लोग गये हैं, इस दल में

कितने खिलाड़ी और सपोर्टिंग स्टाफ के लोग हैं और कितने अधिकारी वहां गये हैं; और

(ख) ओलम्पिक की तैयारी पर एवं इस दल को लंदन भेजे जाने में सरकार द्वारा कितना खर्च

किया गया है, उसका ब्यौरा क्या है ?

**उत्तर**

युवा कार्यक्रम और खेल राज्‍य मंत्री (स्‍वतंत्र प्रभार)

 (श्री अजय माकन)

(क) तीसवें ओलंपिक खेल, लंदन 2012 में भाग लेने के लिए 136 सदस्‍यों (81 खिलाड़ियों, 34 कोच 4 मैनेजर, 8 डाक्‍टर/ मालिस करने वाले/ फिजियोथेरपिस्‍ट तथा 9 अन्‍य ) के एक भारतीय दल को सरकारी खर्चे पर भेजने की अनुमति दी गई है । उपर्युक्‍त के अतिरिक्‍त, 2 पी श्रेणी हाकी खिलाड़ियों, 2 शूटिंग और 2 टेनिस पदाधिकारियों को भी सरकारी खर्चे पर भेजने की अनुमति दी गई है ।

(ख) भारतीय खेल प्राधिकरण द्वारा 135.60 करोड़ रूपये (65.05 करोड़ रु. कोचिंग शिविरों पर और 70.55 करोड़ रु. विदेशों में खेल प्रतिभागिता के लिए खर्च किए गए है । इसके अतिरिक्‍त, लंदन ओलंपिक्‍स के लिए खिलाड़ियों की तैयारी पर राष्‍ट्रीय खेल विकास निधि से 10.32 करोड़ रु. की धनराशि खर्च की गई है । मंत्रालय ने खिलाड़ियों/कोचों/मैनेजरों/ पदाधिकारियों इत्‍यादि की खेलों में प्रतिभागिता तथा लंदन जाने एवं वापस आने की हवाई यात्रा के लिए 1.10 करोड़ रु. की राशि मंजूर की है ।

 \*\*\*\*\*\*